ПРОТОКОЛ № 42
от заседанието на Комисия по правни и институционални въпроси към Пленума на Висшия съдебен съвет, 
проведено на 18 декември 2017 г.

Днес, 18 декември 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ – отсъства 

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА
					ПЛАМЕН НАЙДЕНОВ– отсъства
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“ и Зорница Златева - гл. експерт - връзки с обществеността в отдел „Публична комуникация и протокол“.

Д Н Е В Е Н   Р Е Д: 

I. ПУБЛИЧНА КОМУНИКАЦИЯ:

           1. ОТНОСНО: Предоставяне на услуги по мониторинг на медийното покритие на съдебната власт през 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ ПРЕДЛАГА СЛЕДНИТЕ АЛТЕРНАТИВНИ ВАРИАНТИ НА РЕШЕНИЯ, КОИТО СЛЕДВА ДА БЪДАТ ПРЕДВАРИТЕЛНО ОБСЪДЕНИ С КОМИСИЯ „БЮДЖЕТ И ФИНАНСИ“:

1.1. ПРЕДЛАГА на Комисия „Бюджет и финанси“ да одобри извършването на разход в размер на 12 850,00 лв. без ДДС за осигуряване през 2018 г. на услугата ежедневен медиен мониторинг и предоставяне на достъп до клиентска платформа за ОСВ от „А Дейта  Про“ ООД и да внесе предложение за  подписване на анекс към чл. 1, т. 1.1 по Договор № 45-06-012/05.07.2016 г. между ВСС и „А Дейта  Про“ ООД, на предстоящото заседание на Пленума на ВСС на 21.12.2017 г., предвид срокът на договора – 31.12.2017 г.
1.2. ВЪЗЛАГА на отдел „Публична комуникация и протокол“ да събере оферти, които да се предоставят на Комисия „Бюджет и финанси“, по компетентност, с цел избор на изпълнител за осигуряване през 2018 г. на услугите ежедневен медиен мониторинг и предоставяне на достъп до клиентска платформа за органите на съдебната власт.
1.3. Предлага на Комисия „Бюджет и финанси“ да прецени целесъобразността от проучване на възможностите за закупуване на софтуер за ежедневен медиен мониторинг.

2. ОТНОСНО: Доклад от отдел „Публична комуникация и протокол“ във връзка с проведена среща с лекторите и наставниците – участници в Образователната програма „Съдебната власт – информиран избор и гражданско доверие. Отворени съдилища и прокуратури“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. УТВЪРЖДАВА състава на Работните групи сформирани на проведената Втора годишна среща на магистрати и съдебни служители – лектори и наставници в Образователната програма „Съдебната власт – информиран избор и гражданско доверие. Отворени съдилища и прокуратури“ на 11.12.2017 г., както следва:

- Работна група за „Изготвяне на информационни образователни материали за нуждите на Образователната програма“:
1.	Атанаска Дишева – член на ВСС и ръководител на Работната група;
2.	Иваничка Славкова – зам.-председател на ОС – Варна;	
3.	Снежана Бегъмова – гл. експерт „Специализирана съдебна администрация“ в ОС – Благоевград 	
4.	Доника Сиракова – съдия в РС – Пловдив	
5.	Стефан Чертоянов – системен администратор в РС – Стара Загора.	
- Работна група за изготвяне на „Сборник с методически указания по Образователната програма“:
1.	Даниела Машева – член на ВСС и ръководител на Работната група; 
2.	Павлина Господинова – съдия в РС – Хасково		
3.	Галина Иванова Николова – съдия в РС – Нови пазар	
4.	Илияна Ферева-Зелева – председател на РС – Девин	 
5.	Соня Игнатова – експерт „Връзки с обществеността“. 

3. ОТНОСНО: Писмо от председателя на Управителния съвет на Съюза на съдиите в България относно Образователната програма „Съдебната власт – информиран избор и гражданско доверие. Отворени съдилища и прокуратури“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. ПРИЕМА ЗА ЗАПОЗНАВАНЕ писмото от председателя на Управителния съвет на Съюза на съдиите в България относно Образователната програма „Съдебната власт – информиран избор и гражданско доверие. Отворени съдилища и прокуратури“, с оглед определяне на възможните форми за сътрудничество със ССБ, които да бъдат обсъдени на следващото заседание на КПИВ.

4. ОТНОСНО: Писма от административните ръководители на Административен съд – Ловеч и Районен съд – Девин във връзка с провеждане на „Ден на отворените врати“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ПРИЕМА ЗА СВЕДЕНИЕ писмата от административните ръководители на Административен съд – Ловеч и Районен съд – Девин във връзка с провеждане на „Ден на отворените врати“.
4.2.	ВЪЗЛАГА на експертите от отдел „Публична комуникация и протокол“ да включат констатираните добри практики при изготвянето на годишния доклад за проведените „Дни на отворените врати“ в органите на съдебната власт през 2017 година.

II. ПРАВНИ ВЪПРОСИ:

	5. ОТНОСНО: Определение на Конституционния съд на Република България по конституционно дело № 9/2017 г., с което се допуска за разглеждане по същество искането на Главния прокурор на Република България за даване на задължително тълкуване на чл. 129, ал. 1 от Конституцията на Република България

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Да се изготви проект на становище по конституционно дело № 9/2017 г., което да се внесе за разглеждане от комисията на 15.01.2018 г.
5.3. Становището да се внесе за разглеждане от Пленума на ВСС за заседание на 18.01.2018 г.

	6. ОТНОСНО: Запитване от председателя на РС-Тетевен следва ли при назначаване на служител на длъжността „Административен секретар“ да се провежда конкурс, или да се приложи разпоредбата на чл. 343, ал. 2 от ЗСВ / вх. № ВСС - 16461 от 07.12.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 6.1. ОТЛАГА разглеждането на точката за следващото заседание на комисията, за проучване на правната уредба и практика, като възлага на експертите от дирекция „Правна“ да изготвят проект на становище. 

	7. ОТНОСНО: Писмо от и.ф. председател на РС-Лом със запитване по приложението на чл. 5. ал. 2 от Правилата за определяне и изплащане на средства за допълнителни трудови възнаграждения / вх. № ВСС – 16535 от 08.12.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 7.1. Наличието на висящо дисциплинарно производство не е самостоятелно основание за отказ от изплащане на допълнително възнаграждение за постигнати високи резултати в течение на годината на наказания магистрат. Преценката за отчитане на неговия принос за развитието на съответния орган на съдебната власт е в правомощията на административния ръководител.

	8. ОТНОСНО: Писмо от Патентно ведомство относно необходимост от предложения за изменения в Търговския закон и Закона за Защита на конкуренцията /вх. № ВСС – 16705 от 12.12.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 8.1. ОПРЕДЕЛЯ Стефан Гроздев – член на ВСС, за участие в междуведомствената група. 

	9. ОТНОСНО: Доклад на Красимира Василева – началник отдел ЮОДКВ, дирекция „Правна“,АВСС

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. ПРИЕМА  договор №ВСС-14770/06.11.2017г., сключен между Висшия съдебен съвет и „Дженерали Застраховане“ АД, да бъде изменен на основание чл.116, ал.1, т.3 от ЗОП, като в неговия обхват бъдат включени държавните съдебни изпълнители и съдиите по вписвания. 
Независимо от датата на сключване на допълнителното споразумение за изменение на договора (преди 01.01.2018 г. или след 01.01.2018 г.), срокът на застрахователното покритие през който застрахователят следва да покрива застрахователните рискове за ново добавените лица, е 36 (тридесет и шест) месеца, с начало 00:00 ч. на 01.01.2018 г. и край 24:00 на 31.12.2020 г.
9.2. ВЪЗЛАГА на отдел „Съдебни кадри“ в АВСС да представят на дирекция „Правна“ в АВСС справка за броя на държавните съдебни изпълнители и съдиите по вписвания.
9.3. ВЪЗЛАГА на дирекция „Правна“ в АВСС да подготви покана, която да бъде изпратена до „Дженерали Застраховане“ АД за представяне на предложение относно размера на застрахователната премия и дължимия върху нея данък съгласно Закона за данък върху застрахователните премии за допълнително застрахованите лица.
Въз основа на гореизложеното Комисия по правни и институционални въпроси към Пленума на Висшия съдебен съвет предлага на Пленума на Висшия съдебен съвет да вземе следните решения:
ПРОЕКТ:

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

ВЪЗЛАГА на представляващия на ВСС да подпише допълнително споразумение за изменение на договор № ВСС-14770/06.11.2017г., сключен между Висшия съдебен съвет и „Дженерали Застраховане“ АД, на основание чл.116, ал.1, т.3 от ЗОП, като в неговия обхват бъдат включени държавните съдебни изпълнители и съдиите по вписвания, с начало на застрахователно покритие 00:00 ч. на 01.01.2018 г. и край 24:00 на 31.12.2020 г.

	10. ОТНОСНО: Писмо относно изисквания съгласно подзаконовата нормативна уредба на електронното правосъдие и задължения на ВСС в тази връзка

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 10.1. ПРИЕМА ЗА СВЕДЕНИЕ извлечение от протокол № 34 от заседание на комисия „Професионална квалификация и информационни технологии“, състояло се на 12.12.2017 г. 
ПРЕДСЕДАТЕЛ
                                                           НА КОМИСИЯТА:	/п/	 
ЦВЕТИНКА ПАШКУНОВА